El cicle de projeccions de la AC Nautilus continua esta vesprada amb la pel·lícula' La cuadrilla'
16 de maig 2022

![](/media/00bpvrsu/la-cuadrilla.png?width=438&height=585&mode=max)

Este dilluns 16 de maig, l'Associació de Patrimoni Industrial del Port de Sagunt (APIPS) i l'Associació Cultural Nautilus realitzaran un acte conjunt sobre Indústria i Cinema amb la projecció de la pel·lícula _La cuadrilla_ (2001) dirigida pel gran cineasta social Ken Loach. Esta projecció forma part de la programació de primavera de la Delegació de Cultura de l’Ajuntament de Sagunt.

La pel·lícula aborda la temàtica de les relacions laborals i la pèrdua d'ocupació, seguint els avatars d'un grup d'operaris de vies de ferrocarril, en l'època de la privatització dels ferrocarrils britànics a mitjans dels 90 del passat segle. Ambientada en el sud de Yorkshire, el conflicte comença quan l’empresa ferroviària British Rail es privatitza i els treballadors es troben davant d’un dilema: acatar les noves normes de la companyia o acceptar que els despatxen i passar a engrossir les llistes d’agències de treball temporal.

_La cuadrilla_ es projectarà esta vesprada  a les 18.30 en la Casa Municipal de Cultura del Port de Sagunt. Després de la projecció, hi haurà un col·loqui moderat per Ximo Ginés i Lucas Sánchez sobre cinema i lluita obrera.

*   [](http://www.facebook.com/sharer.php?u=https://aytosagunto.es/va/actualitat/el-cicle-de-projeccions-de-la-ac-nautilus-continua-esta-vesprada-amb-la-pel-lícula-la-cuadrilla/ "Facebook")
*   [](http://twitter.com/share?url=https://aytosagunto.es/va/actualitat/el-cicle-de-projeccions-de-la-ac-nautilus-continua-esta-vesprada-amb-la-pel-lícula-la-cuadrilla/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-de-projeccions-de-la-ac-nautilus-continua-esta-vesprada-amb-la-pel-lícula-la-cuadrilla/ "Linked In")
*   [](mailto:?body=https://aytosagunto.es/va/actualitat/el-cicle-de-projeccions-de-la-ac-nautilus-continua-esta-vesprada-amb-la-pel-lícula-la-cuadrilla/)